Rhamnus alaternus

Rhamnus alaternus er en eviggrønn busk i trollheggfamilien.

Den har ikke hår eller torner og blir opptil fem meter høy. Bladene er mørkegrønne, læraktige, ovale til lansettformede med sagtannet eller helrandet kant. Den kan skilles fra den snarlike Phillyrea latifolia på at bladene er spredte. Busken er særbu, og de små blomstene sitter i tette kvaster. Frukten er et bær som først er rødt, men som til slutt blir svart.

Rhamnus alaternus vokser i maquis, garrigue og barskog. Den er utbredt i hele middelhavsområdet.

Larvene til mange sommerfuglarter lever på bladene, blant annet eikespinner, sitronsommerfugl og andre Gonepteryx, løvskognonne, kobbermåler, Satyrium spini, vårblåvinge og Bucculatrix alaternella. På bladene finnes også voksne eksemplarer av snutebilla Otiorhynchus aurifer. Flere billearter har larver som gnager ganger i stamme og greiner. Det gjelder blant annet Penichroa fasciata, Anthaxia manca, Agrilus roscidus og Scolytus multistriatus.

 Litteratur 





 Eksterne lenker 

miniatyr|venstre|Blomster

Kategori:Trollheggfamilien
Kategori:Planter formelt beskrevet i 1753
Kategori:Planter formelt beskrevet av Carl von Linné